03/06/2022 | Administración Autonómica
Xunta de Galicia
Vicepresidencia segunda e Consellería de Economía, Empresa e Innovación
Xefatura Territorial da Coruña
Servizo de Enerxía e Minas
Resolución do 27 de maio de 2022 pola que se concede a autorización administrativa previa e de construción dunha instalación de distribución eléctrica no concello de Ferrol (IN407A 2021/230-1)

Resolución do 27 de maio de 2022, da Xefatura Territorial da Coruña, pola que se concede a autorización administrativa previa e de construción dunha instalación de distribución eléctrica no concello de Ferrol (expediente-e.: IN407A 2021/230-1) Expediente-e.: IN407A 2021/230-1 Promotora: UFD Distribución Electricidad, S. A. Denominación da instalación: LMTS RBTS Rúa Poeta Pérez Parallé, s/n. Concello: Ferrol. FEITOS: 1. O día 18.11.2021, Ana María Salgado López, en nome e representación de UFD Distribución Electricidad S. A., solicita ante esta Xefatura Territorial a autorización administrativa previa e autorización administrativa de construción das instalacións do proxecto de execución denominado “LMTS, RBTS Rúa Poeta Pérez Parallé, s/n”, coa finalidade de Co fin de dotar de subministro de enerxía eléctrica a un novo edificio de vivendas sito na rúa Poeta Pérez Parelle, no concello de Ferrol, proxéctase a instalación dunha liña de media tensión que alimentará o centro de transformación da edificación dende a rede de distribución de media tensión. Entregan o proxecto, que inclúe memoria, planos e presuposto, conforme establece o artigo 123 do R. D. 1955/2000, que comprende os seguintes documentos: 1. Proxecto de execución denominado LMTS, RBTS Rúa Poeta Pérez Parallé, s/n, asinado por D. Susana, Casais Perez, Enxeñeira Técnica Industrial, n.º colexiada 2033 de A Coruña, o 20.10.2021 con n.º de visado Declaración responsable do 20.10.2021.2. Anexo I, asinado por D. Susana, Arona Dorr Buscato, Enxeñeira Técnica Industrial, n.º colexiada 2033 de A Coruña, o 26.04.2022 con n.º de visado Declaración responsable do 26.04.2022.2. O proxecto non se someteu ao trámite de información pública, segundo o artigo 50 da Lei 9/2021, do 25 de febreiro, de simplificación administrativa e de apoio á reactivación económia de Galicia (DOG núm.39, do 26 de febreiro do 2021). 3. De acordo ao establecido no artigo 127 do RD 1955/2000, do 1 de decembro, déuselles traslado ás distintas administracións, organismos ou, no seu caso, empresas de servizo público ou de servizos de interese xeral, dunha separata do proxecto na parte que a instalación puidera afectar a bens e dereitos ao seu cargo, contendo as características da instalación e a documentación cartográfica correspondente. UFD Distribución Electricidad S. A. presentou separatas para os seguintes organismos: Concello de Ferrol e Dirección Xeral do Patrimonio Cultural. UFD Distribución Electricidad, S. A. manifestou a súa conformidade cos condicionados emitidos.4. Os servizos técnicos da Xefatura Territorial emitiron informe favorable sobre a dita solicitude. CONSIDERACIÓNS LEGAIS E TÉCNICAS: 1) O xefe teritorial é competente para resolver este expediente segundo o Decreto 9/2017, do 12 de xaneiro, polo que se establecen os órganos competentes para a resolución dos procedementos de autorización de instalacións eléctricas que sexan competencia da Comunidade Autónoma de Galicia e o artigo 39 a) do Decreto 230/2020, do 23 de decembro (DOG do 11 de xaneiro do 2021), polo que se establece a estrutura orgánica da Vicepresidencia Segunda e Consellería de Economía, Empresa e Innovación. Todo o anterior de conformidade coa disposición transitoria do Decreto 58/2022 (DOG núm.94 do 16 de maio de 2022). 2) A lexislación a aplicar neste expediente é a que de seguido se relaciona: a) A Lei 24/2013, do 26 de decembro, do sector eléctrico. b) O Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica. c) O Real decreto 223/2008, do 15 de febreiro, polo que se aproban o Regulamento sobre condicións técnicas e garantías de seguridade en liñas eléctricas de alta tensión e as súas instruccións técnicas complementarias ITC-LAT 01 a 09. d) O Real decreto 337/2014, do 9 de maio, polo que se aproban o Regulamento sobre condicións técnicas e garantías de seguridade en instalacións eléctricas de alta tensión e as súas instrucións técnicas complementarias ITC-RAT 01 a 23. e) O Real decreto 842/2002, do 2 de agosto, polo que se aproba o Regulamento electrotécnico para baixa tensión. f) A Lei 5/2017, do 19 de outubro, de fomento da implantación de iniciativas empresariais en Galicia (DOG núm.203, do 25 de outubro de 2017). 3) As características técnicas da instalación son as que a seguir se describen: LMTS, a 15 kV., cunha lonxitude de 86 m, coa orixe en empalmes a realizar na LMTS. SMR701 ente os CT Santos (15CXQ9) e o CT Insua (15CIE4), condutor tipo RHZ1-2OL 12/20 KV 3X(1X240) mm 2 Al, e final na mesma liña unha vez entre e saía no centro de transformación a executar polo cliente.4) No expediente consta un informe favorable dos servizos técnicos desta Xefatura Territorial. De acordo con todo o sinalado, RESOLVO: 1. Conceder a autorización administrativa previa e a autorización administrativa de construción á dita instalación de distribución eléctrica.2. A instalación executarase no prazo dun ano, contado a partir do día seguinte ao da publicación da presente resolución no Diario Oficial de Galicia.3. Para a posta en funcionamento da instalación autorizada, deberá achegar ante esta Xefatura Territorial unha solicitude coa cal xuntará a seguinte documentación: I. As declaracións de conformidade relativas ao material ou equipamento, e as certificacións ou homologacións, se procede. II. Un certificado do/a director/a da montaxe no que se garantirá o cumprimento das especificacións do proxecto e prescricións complementarias, se as houber, así com das regulamentacións e normas oportunas na montaxe da instalación e posta a punto.4. Esta aprobación outórgase sen prexuízo doutras que sexan de aplicación segundo á lexislación vixente, en especial as relativas á ordenación do territorio e ao medio ambiente. Contra esta resolución, que non é definitiva en vía administrativa, poderase interpor recurso de alzada ante o Vicepresidente Primeiro e Conselleiro de Economía, Industria e Innovación, no prazo dun, mes contado a partir do día seguinte ao da notificación ou publicación, segundo o disposto nos artigos 121 e 122 da Lei 39/2015, do 1 de outubro, do procedemento administrativo común das administracións públicas (BOE núm.236, do 2 de outubro de 2015), sen prexuízo de que as persoas interesadas poidan interpor calquera outro recurso que considere pertinente. Mediante este documento notifícaselle á empresa promotora esta resolución, segundo o esixido no artigo 40.1 da Lei 39/2015, do 1 de outubro, do procedemento administrativo común das administracións públicas (BOE núm.236, do 2 de outubro de 2015). A Coruña, 27 de maio de 2022. Isidoro Martínez Arca Xefe territorial da Coruña